open-index/open-wikipedia-markdown huggingface dataset:
Χιούι Λονγκ

Ο **Χιούι Λονγκ Τζούνιορ** (αγγλικά: **Huey Long**, 30 Αυγούστου 1893 - 10 Σεπτεμβρίου 1935), γνωστός και ως **The Kingfish**, ήταν Αμερικανός πολιτικός που διετέλεσε 40ος κυβερνήτης της Λουιζιάνα από το 1928 έως το 1932 και ως μέλος της Γερουσίας των Ηνωμένων Πολιτειών από το 1932 μέχρι τη δολοφονία του το 1935. Ήταν μέλος του Δημοκρατικού Κόμματος και αναγνωρίστηκε σε εθνικό επίπεδο κατά τη διάρκεια της Μεγάλης Ύφεσης ως επικριτής του Προέδρου Φράνκλιν Ρούζβελτ. Ως πολιτικός ηγέτης της Λουιζιάνα, έλεγχε ένα ευρύ δίκτυο υποστηρικτών. Μια αμφιλεγόμενη προσωπικότητα, ο Λονγκ είναι γνωστός ως λαϊκιστής προστάτης των φτωχών ή, αντίθετα, χαρακτηρίζεται ως φασιστικός ηγέτης.  

Το καθεστώς του στην Λουιζιάνα θεωρείται ότι πιο κοντά σε δικτατορία είχε ποτέ η Αμερική.

## Βιογραφία

Ο Λονγκ γεννήθηκε στο φτωχό βόρειο τμήμα της Λουιζιάνα το 1893. Αφού εργάστηκε ως ταξιδιωτικός πωλητής και φοίτησε σε πολλά κολέγια, ο Λονγκ σπούδασε νομική στη Λουιζιάνα. Μετά από μια σύντομη ιδιωτική νομική σταδιοδρομία στην οποία εκπροσώπησε φτωχούς ενάγοντες, ο Λονγκ εξελέγη στην Επιτροπή Δημόσιας Υπηρεσίας της Λουιζιάνα.  

Μετά από μια αποτυχημένη εκστρατεία το 1924, ο Λονγκ χρησιμοποίησε τις έντονες οικονομικές και ταξικές διακρίσεις στη Λουιζιάνα για να κερδίσει τις κυβερνητικές εκλογές του 1928. Σύντομα, ο Λονγκ έγινε το "αφεντικό" μιας πολιτικής αυτοκρατορίας στη Λουιζιάνα. Οι αντίπαλοί του υποστήριζαν ότι οι οι μέθοδοι του ήταν αντισυνταγματικές και δικτατορικές. Η πολιτική αντιπολίτευση άρχισε να οργανώνει μικρές εξεγέρσεις.

Ο Λονγκ εξελέγη στη Γερουσία των ΗΠΑ το 1930, αλλά δεν ανέλαβε καθήκοντα μέχρι το 1932. Ήταν καθοριστικός για την εξασφάλιση της υποψηφιότητας του Ρούζβελτ το 1932, αλλά έγιναν εχθροί το 1933. Υπήρξε εξέχων κριτικός του New Deal. Για να τονώσει την οικονομία, υποστήριξε μαζικές ομοσπονδιακές δαπάνες, φόρο πλούτου και ανακατανομή του πλούτου. Έγινε ο ισχυρότερος πολιτικός στον Νότο των Ηνωμένων Πολιτειών και προετοιμάστηκε για προεδρική υποψηφιότητα το 1936, αλλά δολοφονήθηκε.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πολιτικοί
Κατηγορία:Πολιτικοί των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Φασίστες
Κατηγορία:Δικτάτορες
Αγνή Βλαβιανού Αρβανίτη

Η **Αγνή Βλαβιανού Αρβανίτη** (9 Μαρτίου 1936 - 7 Απριλίου 2018) ήταν ακαδημαϊκός και ερευνήτρια στο πεδίο της βιολογίας. Η κύρια συμβολή της έγκειται στον τομέα της βιοπολιτικής και στην θεωρία του bios. Πήρε πτυχίο από το Barnard College το 1957, μεταπτυχιακό από το Πανεπιστήμιο της Νέας Υόρκης και διδακτορικό από το Εθνικό και Καποδιστριακό Πανεπιστήμιο Αθηνών. Εργάστηκε ως ερευνήτρια στο Μουσείο Φυσικής Ιστορίας της Νέας Υόρκης, στο Πανεπιστήμιο της Καλιφόρνια στο Μπέρκλεϊ και στο Πανεπιστήμιο του Παρισιού. Έχει διδάξει βιολογία, βιοχημεία και γενετική στο Πανεπιστήμιο της Νέας Υόρκης, στο ΕΚΠΑ και στο Πανεπιστήμιο του Μέριλαντ.

## Παραπομπές

## Πηγές
* John L. Pellam Bibliotheque: Worldwide International Publishers (2011) "The Preeminent 500: 500 Exceptional Individuals of Achievement in Commerce Science & Technology, Medicine and the Arts & Letters" pg.53
* John L. Pellam Bibliotheque: Worldwide International Publishers "Encyclopedia Intelligentsia A Compendium of Great Thinkers and Bright Minds of the 21st Century", pg.43
* Global Marshall Plan Foundation "Towards a World in Balance: A Virtual Congress for a Better Balanced World", pg.169
* UNESCO Eolss Publishers Co. Ltd, (2001) OUR FRAGILE WORLD Challenges and Opportunities for Sustainable Development Vol.1, Pg.1027

Κατηγορία:Βιολόγοι του 20ού αιώνα
Κατηγορία:Έλληνες βιολόγοι
Πραξικόπημα στο Μάλι (2020)

[μικρογραφία|Σε δρόμο της πρωτεύουσας [Μπαμακό κατά την διάρκεια του πραξικοπήματος.]]
Στις **18 Αυγούστου 2020** πραγματοποιήθηκε **πραξικόπημα στο [[Μάλι]]** από στασιαστές στρατιωτικούς οι οποίοι κατάφεραν να ανατρέψουν την εκλεγμένη κυβέρνηση και να εγκαθιδρύσουν «μεταβατική κυβέρνηση». Το πραξικόπημα ήταν το τελευταίο γεγονός μια ταραχώδους χρονιάς, με τις αμφιλεγόμενες βουλευτικές εκλογές του 2020 και την βίαιη προεκλογική περίοδό τους, καθώς και τις διαδηλώσεις που ακουλούθησαν, να έχουν βυθίσει την χώρα σε μία βαθειά πολιτική κρίση. Το πραξικόπημα εκδηλώθηκε την Τρίτη 18 Αυγούστου 2020, με στασιαστές του στρατού να συλλαμβάνουν τον πρόεδρο του Μάλι, Μουμπαράκ Κεϊτά και τον πρωθυπουργό Μπουμπού Σίσε. Αφού τους συνέλαβαν, του οδήγησαν σε μία στρατιωτική βάση κοντά στην πρωτεύουσα Μπαμάκο. Αργότερα το βράδυ της ίδιας ημέρας ο πρόεδρος Κεϊτά σε σύντομο διάγγελμά του ανακοίνωσε ότι παραιτείται και κατέληξε χαρακτηριστικά με την φράση «δεν θέλω να χυθεί αίμα για να διατηρηθώ στην εξουσία». Μετά το πραξικόπημα, που οδήγησε στον θάνατο 4 ατόμων () πολλοί κάτοικοι της Μπαμακό βγήκαν στους δρόμους γιορτάζοντας την απομάκρυνση του Μουμπάκαρ Κεϊτά από την προεδρία, καθώς σύμφωνα με αυτούς ήταν καιρός για μία αλλαγή της εξουσίας.

Την επομένη συστάθηκε η «Εθνική Επιτροπή για την Σωτηρία του Λαού», ένα είδος μεταβατικής κυβέρνησης. Πρόεδρος αυτής της επιτροπής ορίστηκε ο Ασιμί Γκοϊτά, ένας ανώτατος αξιωματικός του στρατού. 

## Παραπομπές

Κατηγορία:Πραξικοπήματα
Κατηγορία:Πολιτική του Μάλι
Τριμεθυλαμινουρία

Η **τριμεθυλαμινουρία** (*αγγ.* Trimethylaminuria ή TMAU*)* είναι μια σπάνια μεταβολική διαταραχή, η οποία προέρχεται από ένα ελλαττωματικό γονίδιο FMO3 υπεύθυνο για την παραγωγή ακατάλληλης πρωτεΐνης (ενζύμου). Όταν το γονίδιο υπολειτουργεί, το σώμα χάνει την ικανότητα να μετατρέπει σωστά κατά την πέψη, με τη βοήθεια του ενζύμου, την τριμεθυλαμίνη σε οξείδιο τριμεθυλαμίνης μέσω μιας διαδικασίας, η οποία ονομάζεται Ν-οξείδωση. Η επιβλαβής τριμεθυλαμίνη συσσωρεύεται στο σώμα και απελευθερώνεται στον ιδρώτα, στα ούρα και στην αναπνοή του ατόμου, εκπέμποντας μια έντονη μυρωδιά ψαριού. Η σοβαρότητα της οσμής εξαρτάται από το πόσο σοβαρή είναι η μετάλλαξη του γονιδίου. Δεν υπάρχουν άλλα κλινικά συμπτώματα πέρα από τη χαρακτηριστική οσμή, ωστόσο, η μυρωδιά προκαλεί δυσφορία στα άτομα που πάσχουν από την πάθηση αυτή, τόσο σε ψυχολογικό όσο και σε κοινωνικό επίπεδο.

Υπάρχουν δύο μορφές τριμεθυλαμινουρίας: η πρωτοβάθμια και η δευτεροβάθμια. Η πρωτοβάθμια προκαλείται από το ελαττωματικό γονίδιο FMO3, όχι όμως η δευτεροβάθμια.

Η μεθυλαμινουρία κληρονομείται με αυτοσωμικό υπολειπόμενο τρόπο. Διαγνώσκεται με βάση τα συμπτώματα, την κλινική εξέταση, την ανάλυση ούρων, και μπορεί να επιβεβαιωθεί με γενετικές εξετάσεις. Το θεραπευτικό πρωτόκολλο περιλαμβάνει κυρίως την τροποίηση της διατροφής, τη χρήση όξινων σαπουνιών και λοσιόν, και τη λήψη συμπληρωμάτων βιταμίνης Β12. Άλλες επιλογές θεραπείας περιλαμβάνουν τα αντιβιοτικά, τον ενεργό άνθρακα και τα προβιοτικά.

## Παραπομπές


Κατηγορία:Σπάνιες ασθένειες
Σπύρος Καπερνέκας

Ο **Σπύρος Καπερνέκας** (10 Αυγούστου 1948 -14 Δεκεμβρίου 2021) ήταν Έλληνας πρώην ποδοσφαιριστής ο οποίος κατέκτησε το κύπελλο Ελλάδας του 1970-71 με τον Ολυμπιακό, ενώ αγωνίστηκε στην πρώτη κατηγορία και με την ομάδα του Άρη Θεσσαλονίκης. Απεβίωσε σε ηλικία 73 ετών στις 14 Δεκεμβρίου 2021 

## Καριέρα
Ο Καπερνέκας ξεκίνησε την καριέρα του από τον Αχαρναϊκό και μεταπήδησε στον Ολυμπιακό το καλοκαίρι του 1969. Με τους "ερυθρόλευκους" αγωνίστηκε σε 37 αγώνες πρωταθλήματος και πέτυχε πέντε γκολ, κατακτώντας το κύπελλο την σεζόν 1970-71.

Την σεζόν 1971-72 αγωνίστηκε ως δανεικός στην ομάδα της Κορίνθου και το καλοκαίρι του 1972 υπέγραψε στον Άρη, αντικαθιστώντας τον τιμωρημένο Αλέκο Αλεξιάδη. Στην πρώτη του χρονιά με τους "κίτρινους" αναδείχθηκε πρώτος σκόρερ της ομάδας πετυχαίνοντας εννέα γκολ σε είκοσι αγώνες.

Σε φιλικό προετοιμασίας για την επόμενη σεζόν έπαθε κάταγμα κλείδας και εξάρθρωση ωμοπλάτης, με αποτέλεσμα να επανέλθει στα μέσα της χρονιάς και να παίξει σε 22 αγώνες, σκοράροντας τέσσερις φορές.  Παρέμεινε στον Άρη ως το καλοκαίρι του 1976, όταν μεταγράφηκε στον Απόλλωνα Καλαμαριάς και έκλεισε την καριέρα του στον Διαγόρα Νέων Πλαγίων της Χαλκιδικής.

Διετέλεσε προπονητής της Αναγέννησης Χαλκηδόνας τη σεζόν 1982-83, στην Εθνική Ερασιτεχνική κατηγορία.

## Στατιστικά με τον Άρη



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αχαρναϊκού Α.Ο.
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Απόλλων Καλαμαριάς
Κατηγορία:Επιθετικοί ποδοσφαιριστές
Κολπική υποπλασία

Η **υποπλασία του αιδοίου** ή **κολπική υποπλασία** είναι η υπανάπτυξη ή η ελλιπής ανάπτυξη του γυναικείου κόλπου. Πρόκειται για μια γενετική ή συγγενής ανωμαλία του γυναικείου ουροποιητικού συστήματος.

## Σημάδια και συμπτώματα
Η κολπική υποπλασία μπορεί να ποικίλει σε σοβαρότητα από το να είναι μικρότερος σε μέγεθος ο κόλπος από το κανονικό ή να απουσιάζει τελείως. Η απουσία του κόλπου είναι το αποτέλεσμα της κολπικής αγενεσίας. Διαγνωστικώς, μπορεί να μοιάζει με κολπική απόφραξη, η οποία μπορεί να προκαλείται από αδιάτρητο υμένα ή λιγότερο συχνά από ένα εγκάρσιο κολπικό διάφραγμα.

Συχνά σχετίζεται με το σύνδρομο Μάγιερ-Ροκιτάνσκυ-Κέστνερ-Χάουζερ, στο οποίο το πιο κοινό χαρακτηριστικό είναι η απουσία της μήτρας σε συνδυασμό με έναν παραμορφωμένο ή ελλείποντα κόλπο, παρόλο που υπάρχουν φυσιολογικές ωοθήκες και φυσιολογικά εξωτερικά γεννητικά όργανα. Σχετίζεται επίσης με την τραχηλική αγενεσία, στην οποία υπάρχει η μήτρα αλλά απουσιάζει ο τράχηλος της μήτρας. Η πάθηση είναι πιο επείγουσα όταν υπάρχει εμμηνορροϊκή μήτρα αλλά με παρεμπόδιση ροής από την μήτρα, γεγονός που οδηγεί στην αιματόμητρα. Σε αυτήν την περίπτωση απαιτείται άμεση ιατρική αντιμετώπιση.

## Αιτίες
Η κύρια αιτία είναι η μυλλεριανή αγενεσία και το πλήρες σύνδρομο έλλειψης ευαισθησίας στα ανδρογόνα.

## Επιδημιολογία
Η υποπλασία του αιδοίου εκτιμάται ότι εμφανίζεται σε 1 ανά 4.000-5.000 γεννήσεις θηλυκών βρεφών. Συχνά δεν γίνεται αντιληπτή μέχρι την εφηβεία, όταν ο πόνος και η έλλειψη εμμηνοροϊκής ροής υποδηλώνουν την παρουσία της πάθησης.

## Εξωτερικοί σύνδεσμοι
* International Birth Defects Information System

## Παραπομπές


Κατηγορία:Συγγενείς διαταραχές
Κατηγορία:Γυναικολογικές παθήσεις
Κατηγορία:Σπάνιες ασθένειες
Υποπλασία αντίχειρα

Η **υποπλασία του αντίχειρα** είναι ένα φάσμα από συγγενείς ανωμαλίες του αντίχειρα που κυμαίνονται από μικρά ελαττώματα εώς την πλήρη απουσία του αντίχειρα. Η υποπλασία μπορεί να απομονωθεί όταν επηρεάζεται μόνο ο αντίχειρας ενώ στο 60% των περιπτώσεων σχετίζεται με την ακτινοειδή δυσπλασία (ή διαμήκη ακτινοειδή ανεπάρκεια). Η αντινοειδής δυσπλασία είναι η κατάσταση κατά την οποία το οστό του βραχίονα και οι ιστοί του αντίχειρα είναι υποανεπτυγμένοι ή απουσιάζουν.

Σε ένα έμβρυο τα άνω άκρα αναπτύσσονται κατά την τέταρτη εβδομάδα της κύησης. Από την πέμπτη έως την όγδοη εβδομάδα, ο αντίχειρας αναπτύσσεται περαιτέρω. Σε αυτήν την περίοδο είναι που κάτι θα πάει στραβά με την ανάπτυξη του αντίχειρα αλλά είναι άγνωστη η ακριβής αιτία της υποπλασίας του αντίχειρα. Μία ανά 100.000 γεννήσεις εμφανίζει υποπλασία του αντίχειρα. Σε περισσότερο από το 50% των περιπτώσεων επηρεάζονται και τα δυο χέρια, διαφορετικά επηρεάζεται κυρίως το δεξί χέρι.

Περίπου το 86% των παιδιών με υποπλασία στον αντίχειρα εμφανίζουν παρόμοιες ανωμαλίες. Η εμβρυολογική ανάπτυξη των χεριών συμβαίνει παράλληλα με την ανάπτυξη των καρδιαγγειακών, νευρολογικών και αιματοποιητικών συστημάτων. Η υποπλασία του αντίχειρα περιγράφεται σε 30 σύνδρομα όπου έχουν παρατηρηθεί αυτές οι ανωμαλίες. Το σύνδρομο είναι ένας συνδυασμός τριών ή περισσότερων ανωμαλιών.

## Παραπομπές


Κατηγορία:Συγγενείς διαταραχές
Κατηγορία:Σπάνιες ασθένειες
Άννα της Πρωσίας (1576-1625)

μικρογραφία|Μία αλληγορία της ένωσης των εδαφών που ενώνονται υπό το Βρανδεμβούργο, μέσω των κληρονομικών δικαιωμάτων της Άννας της Πρωσίας.

Η **Άννα της Πρωσίας** (γερμανικά: *Anna von Preußen*, 3 Ιουλίου 1576 - 30 Αυγούστου 1625) από τον Οίκο των Χοεντσόλερν ήταν κόρη του δούκα της Πρωσίας και με τον γάμο της έγινε σύζυγος του εκλέκτορα του Βρανδεμβούργου.

## Βιογραφία
Ήταν η πρώτη κόρη του Αλβέρτου Φρειδερίκου δούκα της Πρωσίας και της Μαρίας-Ελεονώρας των Λα Μαρκ, κόρης του Γουλιέλμου δούκα του Γύλιχ-Κλέβης-Μπεργκ.

## Βιογραφία
Η Άννα παντρεύτηκε τον Ιωάννη-Σιγισμούνδο εκλέκτορα του Βρανδεμβούργου στις 30 Οκτωβρίου 1594. Πριν από τον γάμο, η μητέρα του Αικατερίνη του Βρανδεμβούργου-Κυστρίν, επεσήμανε ότι η Άννα δεν ήταν όμορφη, αλλά ο γάμος κανονίστηκε για να εξασφαλίσει την ενσωμάτωση του δουκάτου της Πρωσίας στο εκλεκτοράτο του Βρανδεμβούργου μέσω της Άννας, της οποίας ο πατέρας δεν είχε άρρενα τέκνα. Αυτό ήταν ένα πολιτικό ταίριασμα εξαιρετικής σημασίας, καθώς η Άννα δεν ήταν μόνο κληρονόμος της Πρωσίας, αλλά και η αναμενόμενη κληρονόμος των δουκάτων Κλέβης, Γύλιχ, Μπεργκ και των κομητειών Μαρκ, Ράβενσμπεργκ.

Η Άννα περιγράφεται ως πνευματικά ανώτερη από τον σύζυγό της, ευέξαπτη και με ισχυρή θέληση. Έχει αναφερθεί ότι είχε ρίξει πιάτα και ποτήρια στον σύζυγό της κατά τη διάρκεια διαφωνιών. Αγωνίστηκε από μόνη της για να εξασφαλίσει τα κληρονομικά της δικαιώματα σε διάφορα φέουδα και χειρίστηκε διαπραγματεύσεις με τους ανταγωνιστές της. Το 1612 υπέβαλε τις απαιτήσεις της ενώπιον του αυτοκράτορα. Μετά τη μεταστροφή του συζύγου της στον Καλβινισμό, η Άννα έγινε προστάτης και εκπρόσωπος των Λουθηρανών. Συνέχισε να παίζει σημαντικό ρόλο κατά τη διάρκεια της βασιλείας του γιου της. Αντιτάχθηκε στους Αψβούργους και εξασφάλισε τον γάμο της κόρης της Μαρίας-Ελεονώρας με τον Γουστάβο Β΄ Αδόλφο της Σουηδίας ενάντια στη θέληση του γιου της το 1620.

## Οικογένεια
Παντρεύτηκε το 1594 τον Ιωάννη-Σιγισμούνδο των Χοεντσόλερν εκέκτορα του Βρανδεμβούργου και είχε τέκνα:
* Γεώργιος-Γουλιέλμος (13 Νοεμβρίου 1595 - 1 Δεκεμβρίου 1640), εκλέκτορας του Βρανδεμβούργου και δούκας της Πρωσίας.
* Άννα-Σοφία (15 Μαρτίου 1598 - 19 Δεκεμβρίου 1659), παντρεύτηκε τον Φρειδερίκο-Ούλριχ δούκα του Μπράουνσβαϊγκ-Λύνεμπουργκ.
* Μαρία-Ελεονώρα (11 Νοεμβρίου 1599 - 28 Μαρτίου 1655), παντρεύτηκε τον Γουσταύο Β΄ Αδόλφο των Βάσα βασιλιά της Σουηδίας. Κόρη τους ήταν η:
** Χριστίνα 1626-1689, βασίλισσα της Σουηδίας.
* Αικατερίνη (28 Μαΐου 1602 - 27 Αυγούστου 1644), παντρεύτηκε πρώτα τον Γαβριήλ Μπέθλεν πρίγκιπα της Τρανσυλβανίας και μετά τον Φραγκίσκο-Κάρολο των Ασκάνια πρίγκιπα της Σαξονίας-Λάουενμπουργκ
* Ιωακείμ-Σιγισμούνδος του Βρανδεμβούργου (25 Ιουλίου 1603 - 22 Φεβρουαρίου 1625) απεβ. 22 ετών.
* Αγνή (31 Αυγούστου 1606 - 12 Μαρτίου 1607) απεβ. 1 έτους.
* Ιωάννης-Φρειδερίκος (18 Αυγούστου 1607 - 1 Μαρτίου 1608) απεβ. 1 έτους.
* Αλβέρτος-Χριστιανός (7-14 Μαρτίου 1609) απεβ. σύντομα.

## Πρόγονοι

## Παραπομπές


Κατηγορία:Εκλέκτειρες του Βρανδεμβούργου
Κατηγορία:Βασίλισσες της Πρωσίας
Κατηγορία:Οίκος των Χοεντσόλερν
Εκτελεστικό Γραφείο του Προέδρου των Ηνωμένων Πολιτειών

Το **Εκτελεστικό Γραφείου του Προέδρου** (αγγλικά *Executive Office of the President of the United States*), περιλαμβάνει τα γραφεία και τις υπηρεσίες που υποστηρίζουν το έργο του Προέδρου των Ηνωμένων Πολιτειών, καθώς και του εκτελεστικού τμήματος της ομοσπονδιακής Κυβέρνησης των Ηνωμένων Πολιτειών. 

Με την σημερινή μορφή και δομή, ιδρύθηκε το 1937.

Το Εκτελεστικό Γραφείο, περιλαμβάνει σημαντικές υπηρεσίες όπως το Γραφείο του Λευκού Οίκου, το Συμβούλιο Εθνικής Ασφαλείας των ΗΠΑ, το Γραφείο Διοίκησης και Προϋπολογισμού, και άλλες σημαντικές ομοσπονδιακές υπηρεσίες. 

Το Εκτελεστικό Γραφείο, περιλαμβάνει περίπου 1.800 υπαλλήλους και αξιωματούχους, και διευθύνεται από τον Επικεφαλής του Επιτελείου του Λευκού Οίκου. Τη θέση αυτή κατείχε, από τις 20 Ιανουαρίου 2021 εώς τις 20 Ιανουαρίου 2025, ο Ρον Κλάιν. 

## Παραπομπές


## Δείτε επίσης
* Πρόεδρος των ΗΠΑ 
* Αντιπρόεδρος των ΗΠΑ
* Υπουργικό Συμβούλιο των ΗΠΑ
* Ομοσπονδιακή κυβέρνηση των ΗΠΑ
* Συμβούλιο Εθνικής Ασφαλείας των ΗΠΑ
* Λευκός Οίκος 
* Γραφείο του Λευκού Οίκου
* Επικεφαλής του Επιτελείου του Λευκού Οίκου
* Εκπρόσωπος Τύπου του Λευκού Οίκου

## Εξωτερικοί σύνδεσμοι
* Current White House Administration 
* The Debate Over Selected Presidential Assistants and Advisors: Appointment, Accountability, and Congressional Oversight Congressional Research Service
* Proposed and finalized federal regulations from the Executive Office of the President of the United States
* 
* 

Κατηγορία:Λευκός Οίκος
Κατηγορία:Εκτελεστικοί κλάδοι κυβερνήσεως
Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
Κατηγορία:Προεδρία των Ηνωμένων Πολιτειών Αμερικής
__ΕΥΡΕΤΗΡΙΟ__
Βιογραφικός Κατάλογος του Κογκρέσου των Ηνωμένων Πολιτειών

Ο ***Βιογραφικός Κατάλογος του Κογκρέσου των Ηνωμένων Πολιτειών*** () είναι ένα βιογραφικό λεξικό τόσο των εν ενεργεία όσο και των μελών που έχουν αποσυρθεί από το  Κογκρέσο των Ηνωμένων Πολιτειών όπως επίσης και του προκατόχου σχήματος του Ηπειρωτικού Κονγκρέσου. Στο λεξικό αυτό επίσης περιλαμβάνονται τα μέλη του Κογκρέσου  χωρις δικαίωμα ψήφου καθώς και  Επίτροποι (Resident Commissioners) από τις Φιλιππίνες και το Πουέρτο Ρίκο .

Η ηλεκτρονική έκδοση του καταλόγου παρέχει την δυνατότητα εντοπισμού και ανάκτησης σε επιστολές, έγγραφα, επιστολές , καθώς και μια εκτεταμένη βιβλιογραφία έργων που έχουν δημοσιευτει και σχετίζονται με το μέλος. 

## Παραπομπές


Κατηγορία:Κογκρέσο των ΗΠΑ
Κατηγορία:Βιογραφικά λεξικά
Αικατερίνη του Βρανδεμβούργου-Κυστρίν

Η **Αικατερίνη**  (10 Αυγούστου 1549 - 30 Σεπτεμβρίου 1602) από τον Οίκο των Χοεντσόλερν ήταν κόρη του μαργράβου του Βρανδεμβούργου-Κυστίν και με τον γάμο της έγινε εκλέκτορας του Βρανδεμβούργου.

## Βιογραφία
Η Αικατερίνη ήταν η δεύτερη κόρη του Ιωάννη μαργράβου του Βρανδεμβούργου-Κυστρίν (1513–1571) από τον γάμο του με την Αικατερίνη (1518–1574), κόρη του Ερρίκου Ε΄ δούκα του Μπράουνσβαϊγκ-Λύνεμπουργκ-Βόλφενμπυτελ.

Στις 8 Ιανουαρίου 1570 παντρεύτηκε τον Ιωακείμ-Φρειδερίκο του Βρανδεμβούργου, τον μετέπειτα Ιωακείμ-Φρειδερίκο εκλέκτορα του Βρανδεμβούργου] (1546-1608) στο Kυστίν. Λόγω του γάμου, ο σύζυγός της δεν είχε πλέον νόμιμη αξίωση για τη θέση του επισκόπου της Καθολικής αρχιεπισκοπής του Μαγδεμβούργου  και ο πάπας Πίος Β΄ υπέβαλε αίτημα στον αυτοκράτορα Μαξιμιλιανό Α΄ των Αψβούργων για την απόλυση εκείνου. 

Η Αικατερίνη προσπάθησε να βελτιώσει τη ζωή των πενήτων και των απόρων. Δημιούργησε ένα γαλακτοκομείο στο Βέντινγκ και πωλούσε τα προϊόντα του στο Μόλκενμαρκτ ("Αγορά Γάλακτος"), μία πλατεία στο Βερολίνο. Χρησιμοποιούσε τα έσοδα για να χρηματοδοτεί ένα φαρμακείο στο Ανάκτορο του Βερολίνου, που παρείχε δωρεάν φάρμακα σε όσους είχαν ανάγκη. 

Η Αικατερίνη απεβίωσε στις 30 Σεπτεμβρίου 1602. Στις 13 Οκτωβρίου τάφτηκε στην κρύπτη των Χοεντσόλερν, τώρα μέρος του καθεδρικού του Βερολίνου.

## Οικογένεια
Παντρεύτηκε το 1570 τον Ιωακείμ-Φρειδερίκο των Χοεντσόλερν εκλέκτορα του Βρανδεμβούγου και είχε τα ακόλουθα παιδιά:
* Ιωάννης-Σιγισμούνδος 1572-1619, εκλέκτορας του Βρανδεμβούργου.
* Άννα-Αικατερίνη 1575-1612, παντρεύτηκε τον Χριστιανό Δ΄ των Όλντενμπουργκ βασιλιά της Δανίας.
* Ιωάννης-Γεώργιος 1577-1624, δούκας του Γιάγκεντορφ.
* Αύγουστος-Φρειδερίκος 1580-1601. απεβ. 21 ετών.
* Αλβέρτος-Φρειδερίκος 1582-1600, απεβ. 18 ετών.
* Ερνέστος 1583-1613.
* Βαρβάρα-Σοφία 1584-1636, παντρεύτηκε τον Ιωάννη-Φρειδερίκο δούκα της Βυρτεμβέργης.

* Χριστιανός-Γουλιέλμος 1587-1665, αρχιεπίσκοπος και αργότερα διοικητής του Μαγδεμβούργου.
* Ιωακείμ 1583-1600 απεβ. 17 ετών, μία κόρη 1585-1586 απεβ. 1 έτους, μία κόρη 1576 απεβ. νήπιο.

## Πρόγονοι

## Αναφορές και πηγές
* 3-7759-0271-6
* Ernst Daniel Martin Kirchner: *Die Kurfürstinnen und Königinnen auf dem Throne der Hohenzollern*, part 2: *Die letzten acht Kurfürstinnen*, Βερολίνο, 1867, σελ. 68-106 .
* Ludwig Hahn: *Geschichte des preussischen Vaterlandes*, W. Hertz, 1858, σελ.&nbsp;132
* Adolf Müller: *Preußens Ehrenspiegel*, Gebauer, 1851, σελ.&nbsp;65

## Υποσημειώσεις


## Εξωτερικοί σύνδεσμοι
* Προσωπογραφία της Αικατερίνης του Βρανδεμβούργου-Küstrin στα βιβλία Google
* Publications by or about Catherine of Brandenburg-Küstrin

Κατηγορία:Εκλέκτειρες του Βρανδεμβούργου
Κατηγορία:Οίκος των Χοεντσόλερν
Υπουργός Οικονομικών των Ηνωμένων Πολιτειών

Ο **Υπουργός Οικονομικός των Ηνωμένων Πολιτειών** (αγγλικά: *United States Secretary of Treasury*), είναι ο επικεφαλής του Υπουργείου Οικονομικών των Ηνωμένων Πολιτειών και ο οικονομικός διευθυντής της ομοσπονδιακής κυβέρνησης των Ηνωμένων Πολιτειών. Ο υπουργός Οικονομικών είναι ο κύριος σύμβουλος του Προέδρου των Ηνωμένων Πολιτειών για όλα τα θέματα που σχετίζονται με την οικονομική και δημοσιονομική πολιτική. Ο υπουργός είναι, κατά έθιμο, μέλος του υπουργικού συμβουλίου του προέδρου και, βάσει νόμου, μέλος του Συμβουλίου Εθνικής Ασφάλειας και πέμπτος στην προεδρική γραμμή διαδοχής των ΗΠΑ.

Σύμφωνα με τη ρήτρα διορισμών του Συντάγματος των Ηνωμένων Πολιτειών, ο κάτοχος του αξιώματος ορίζεται από τον πρόεδρο των Ηνωμένων Πολιτειών και μετά από ακρόαση επιβεβαίωσης ενώπιον της Επιτροπής Οικονομικών της Γερουσίας, θα αναλάβει το αξίωμα εάν επιβεβαιωθεί από την πλειοψηφία της ολομέλειας της Γερουσίας των Ηνωμένων Πολιτειών.

Η θέση του "Γραμματέα του Θησαυροφυλακίου" (υπουργού Οικονομικών), καθιερώθηκε το 1789, και είναι ανάλογη με αυτή των υπολοίπων υπουργών οικονομικών άλλων κρατών.

Μαζί με τον υπουργό Εξωτερικών, τον υπουργό Άμυνας και τον Γενικό Εισαγγελέα, είναι οι πιο σημαντικοί υπουργοί της ομοσπονδιακής κυβέρνησης των ΗΠΑ, λόγω της φύσης και της σημασίας των αντικειμένων τους.

Από τις 28 Ιανουαρίου 2025, ο Scott Bessent, υψηλόβαθμος αξιωματούχος σταδιοδρομίας του υπουργείου Οικονομικών, υπηρετεί ως 79ος υπουργός Οικονομικών των Ηνωμένων Πολιτειών.

## Παραπομπές


Κατηγορία:Υπουργοί οικονομικών
Κατηγορία:Υπουργοί των ΗΠΑ
Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
__ΕΥΡΕΤΗΡΙΟ__
Κανόνας 107%

Ο **κανόνας 107%** είναι αθλητικός κανονισμός που επηρεάζει τις κατατακτήριες των αγώνων της Φόρμουλα 1. Κατά τη διάρκεια της πρώτης περιόδου των κατατακτηρίων, εάν η πίστα είναι στεγνή, οποιοσδήποτε οδηγός αποκλείεται κατά την πρώτη προκριματική περίοδο και δεν κατάφερε να βάλει ένα γύρο εντός 107 τοις εκατό από τον ταχύτερο χρόνο σε αυτήν την περίοδο δεν θα επιτρέπεται να ξεκινήσει τον αγώνα χωρίς άδεια από τους αγωνοδίκες. Για παράδειγμα, εάν ο γρηγορότερος γύρος στο Q1 ήταν 60 δευτερόλεπτα, κάθε οδηγός που αποκλείστηκε σε αυτή την περίοδο πρέπει να ολοκληρώσει τουλάχιστον έναν γύρο εντός 64,2 δευτερολέπτων για να εγγυηθεί την έναρξη του αγώνα. Ο κανόνας 107% εισήχθη για τη σεζόν του 1996 και παρέμεινε σε ισχύ μέχρι το 2002. Επαναφέρθηκε για τη σεζόν του 2011 με μικρές τροποποιήσεις λόγω της μορφής νοκ-αουτ των κατατακτηρίων.

## Παραπομπές


Κατηγορία:Φόρμουλα 1
Αϊλίν Μουχίκα

Η **Αϊλίν Μουχίκα** (*Aylín Mújica*, γεννημένη ως Αϊλίν Μουχίκα Ρικάρ *Aylín Mújica Ricard*, 24 Νοεμβρίου 1974 -) είναι Κουβανή ηθοποιός, μοντέλο και χορεύτρια. 

## Φιλμογραφία
**Ταινίες**
**El jinete de acero* - 1994, ως Γκλόρια
**El castrado* - 1995, ως Ιατρός
**Los cómplices del infierno* - 1995 
**Mi amor secreto* - 2006
**A propósito de Alexa* - 2007, ως Ελίσα
**Desde dentro* - 2015, ως Κάρμεν Αλταμιράνο

**Τηλενουβέλες**
**La dueña* - 1995, ως Φαμπιόλα Ερνάντες
**[[Το τραγούδι της αγάπης|Canción de amor]]* - 1996, ως Εστρέγια
**Mi generación* - 1997, ως 
**Yacaranday* - 1998, ως Γιακαραντάι
**Señora* - 1998, ως Ισαμπέλ Φερνάντες
**Háblame de amor* - 1999, ως Λουσία
**Agua y aceite* - 2002, ως Ντέμπορα
**La heredera* - 2004, ως Λορένα
**[[Μαρίνα (τηλενουβέλα, 2006)|Marina]]* - 2006, ως Βερόνικα Σάλντιβαρ Καστάνιο/Λάουρα Σάλντιβαρ Καστάνιο
**Sin senos no hay paraíso* - 2008/09, ως Λορένα Μαγαγιάνες
**Niños ricos, pobres padres* - 2009, ως Βερόνικα Ρίος ντε λα Τόρρε
**[[Αουρόρα (τηλενουβέλα)|Aurora]]* - 2010/11, ως Βανέσα Μίλλερ 
**[[Γενναία καρδιά|Corazón valiente]]* - 2012/13, ως Φερνάντα ντελ Καστίγιο/Βικτόρια Βιγιαφάνιε
**Los miserables* - 2014/15, ως Λιλιάνα Ντουράν Μοντεαγούδο "Λα Ντιάμπλα"
**La bella y las bestias* - 2018, ως Μαρία Εστέλα Γκονσάλες "Λα Μαντάμ"

## Βραβεία & υποψηφιότητες
;Βραβεία ACE (Argentina)

;Βραβεία Sol de Oro 

;Βραβεία ACE (New York)

;Βραβεία Tu Mundo

;Βραβεία People en Español

;Βραβεία Miami Life

## Παραπομπές


## Εξωτερικοί Σύνδεσμοι

*
*Aylín Mújica at Notas.com 
*Aylín Mújica at Alma Latina

Κατηγορία:Κουβανοί ηθοποιοί
Κατηγορία:Κουβανοί μοντέλα
Αικατερίνη του Μπράουνσβαϊγκ-Βόλφενμπυτελ, μαργραβίνα του Βρανδεμβούργου-Κυστρίν

Η **Αικατερίνη**, γερμ.: Catherine von Welfen von Brunswick-Wolfenbüttel (1518, στο Βόλφενμπυτελ - 16 Μαΐου 1574, στο Κρόσνο-Οντζάινσκε) ήταν κόρη του δούκα του Μπράουνσβαϊγκ-Λύνεμπουργκ-Βόλφενμπυτελ και με τον γάμο της έγινε μαργραβίνα του Βρανδεμβούργου-Κυστρίν.

## Βιογραφία
Ήταν η δεύτερη κόρη του Ερρίκου Ε΄ δούκα του Μπράουνσβαϊγκ-Λύνεμπουργκ-Βόλφενμπυτελ από τον πρώτο του γάμο με τη Μαρία, κόρη του Ερρίκου κόμη της Βυρτεμβέργης.

Παντρεύτηκε στις 11 Νοεμβρίου 1537 στο Βόλφενμπυτελ τον Ιωάννη μάργραβο του Βρανδεμβούργου-Κυστρίν. Η Αικατερίνη ήταν καθοριστική για την εξάπλωση της Μεταρρύθμισης στο μαργραβάτο του Βρανδεμβούργου. 

Χαρακτηρίστηκε ως εξαιρετικά λιτή και οικονόμα και υποστήριζε ενεργά τον σύζυγό της. Είχε πολλά κτίσματα στο Κυστρίν και έναν κήπο λαχανικών. Διατηρούσε τον λεγόμενο «άγριο κήπο» σε ένα προάστιο του Κυστρίν και άλλα προϊόντα στο Σάουμπουργκ, το Ντρεβ και την αγαπημένη της έδρα Ντέμπνο, που ήταν δώρο από τον σύζυγό της. Η Αικατερίνη εγκατέστησε Ολλανδούς θρησκευτικούς πρόσφυγες στο Ντέμπνο, οι οποίοι ξεκίνησαν μία δραστήρια βιομηχανία παραγωγής υφασμάτων. Δημιούργησε ένα σχολείο και μία εκκλησία και το 1562, η πόλη του Ντέμπνο έλαβε έναν καταστατικό χάρτη ατέλειας. 

Η Αικατερίνη, η οποία έγινε πολύ δημοφιλής, ήταν γνωστή στον πληθυσμό ως *Μητέρα Κέιτ*. Ίδρυσε το πρώτο φαρμακείο στο Όσνο Λουμπούσκιε και δημιούργησε ένα άλλο στο Κυστρίν, από το οποίο παρείχε στους φτωχούς δωρεάν φάρμακα. Η Αικατερίνη δημιούργησε πολλά αγροκτήματα και γαλακτοκομεία, τα οποία διοικούσε η ίδια και πωλούσε τη συγκομιδή τους.

Απεβίωσε το 1574. Ο τάφος της ανακαλύφθηκε το 1999 στα ερείπια της ενοριακής εκκλησίας στο Κυστρίν από αρχαιολόγους από το Στσέτσιν. 

## Οικογένεια
Παντρεύτηκε το 1537 τον Ιωάννη των Χοεντσόλερν μάργραβο του Βρανδεμβούργου-Κυστρίν και είχε τέκνα:
* Ελισάβετ 1540–1578, παντρεύτηκε τον Γεώργιο-Φρειδερίκο μάργραβο του Βρανδεμβούργου-Άνσμπαχ.
* Αικατερίνη 1549-1602, παντρεύτηκε τον Ιωακείμ-Φειδερίκο εκλεκτορα του Βρανδεμβούργου.

## Βιβλιογραφικές αναφορές
* KW Kutschbach: *Chronik der Stadt Küstrin*, Enslin, 1849, σελ.&nbsp;45 ff
* Ernst Helwing: *Geschichte des brandenburgischen Staats*, 1834, σελ.&nbsp;648 ψηφιοποιημένο

## Υποσημειώσεις


Κατηγορία:Μαργραβίνες της Γερμανίας
Λίτσα Κουρουπάκη

Η **Λίτσα Κουρουπάκη** (1964) είναι Ελληνίδα πολιτικός και μέλος του ελληνικού κοινοβουλίου για το Πανελλήνιο Σοσιαλιστικό Κίνημα (ΠΑΣΟΚ).

## Βιογραφικό
Η Λίτσα Κουρουπάκη σπούδασε οδοντιατρική στην Ιατρική Σχολή του ΕΚΠΑ, από όπου αποφοίτησε το 1988. Ήταν μέλος της ΠΑΣΠ κατά την διάρκεια των φοιτητικών της χρόνων και το 1982 έγινε μέλος του ΠΑΣΟΚ. Ως μέλος του ΠΑΣΟΚ, ασχολήθηκε ενεργά με την υγεία, τον εθελοντισμό, της πολιτική της μετανάστευσης και τα ανθρώπινα δικαιώματα ενώ είναι μέλος της γραμματείας του ΠΑΣΟΚ για την ελληνική διασπορά.

## Παραπομπές
* Βιογραφία της Λίτσας Κουρουπάκη
* Η Λίτσα Κουρουπάκη στην επίσημη ιστοσελίδα του ελληνικού κοινοβουλίου

## Εξωτερικοί σύνδεσμοι
* Επίσημη ιστοσελίδα της Λίτσας Κουρουπάκη

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Χανίων
Ντεκαπέ

Ο όρος ***ντεκαπέ*** αναφέρεται σε παραδοσιακή τεχνική χρωµατισµού των ξύλων σε διάφορα έπιπλα, ιδίως για διακοσμητικούς λόγους. Ο τεχνικός όρος, *ντεκαπέ*, χρησιμοποιείται πιθανώς λανθασμένα για ορισμένα χαλυβδοελάσματα.

## Γενικά
Η τεχνική βρίσκει εφαρµογές στη βιοµηχανία επίπλων εξαιτίας του πολύ καλού αισθητικού αποτελέσµατος. Είναι μια ειδική τεχνική φινιρίσματος του ξύλου, στην οποία το υλικό βάφεται και στη συνέχεια τρίβεται με ιδιαίτερο τρόπο. Με την τριβή του, το υλικό αποκτά μία εμφάνιση σαν να είναι *μεγάλης* ηλικίας, δηλ. είναι μεν ολοκαίνουργια τα έπιπλα, αλλά μοιάζουν με παλιά.

Το *ντεκαπέ* εφαρµόζεται αποκλειστικά και µόνο πάνω σε ξύλινες επιφάνειες. Εκείνα τα είδη που δύνανται να χρωµατιστούν µε την τεχνική - στυλ του ντεκαπέ είναι τα *ανοιχτόπορα* είδη, λ.χ. δρυς, *δεσποτάκι* (φράξος), καστανιά. Σκοπός της τεχνικής αυτής είναι να αναδειχτούν τα "νερά" του ξύλου.

## Τρόποι εφαρµογής
* Τρίβεται πολύ καλά η ξύλινη επιφάνεια που πρόκειται να χρωµατιστεί (είτε με µε µεσαίο νο. γυαλόχαρτου ή με συρµάτινη βούρτσα). Σκοπός είναι να διανοιχτούν οι πόροι. Μετά ακολουθεί ξεσκόνισμα με επιμέλεια με χρήση μιας συρµατόβουρτσας. Έτσι τονίζεται περαιτέρω το όλο πορώδες του υλικού. 
* Με γυαλόχαρτο, στη συνέχεια, λειαίνεται ελαφρά η επιφάνεια για να απομακρυνθούν οι ακίδες που πιθανά δηµιούργησε η συρµατόβουρτσα. Εκ νέου, ξεσκονίζεται καλά η ξύλινη επιφάνεια.
* Με κατάλληλο *"πιστόλι"* εφαρμόζεται ένα *χέρι* από υπόστρωµα είτε πολυουρεθάνης δύο συστατικών, ή είτε ακρυλικό. Αφήνεται η ξύλινη επιφάνεια για να ξηραθεί αργά (σημ. η αραίωση της λάκας γίνεται με διαλυτικό διάλυμα σε αναλογία 50:50).
* Μετά, τρίβεται εκ νέου η ξύλινη επιφάνεια ελαφρά, καθαρίζεται σχολαστικά, και µε σφουγγάρι περνιέται μία ειδική βαφή νερού. Όταν στεγνώσει το ξύλο, τότε εφαρμόζεται γυαλοχάρτισμα µε σύρµα ή με πανί και στη συνέχεια το καθαρίζεται.
* Τέλος, εφαρµόζεται ένα ακρυλικό βερνίκι ως σφραγιστικό.

Σήμερα η εν λόγω τεχνική, λόγω της μόδας, έχει γίνει αρκετά διαδεδομένη ιδίως σε έπιπλα τραπεζαρίας, σαλονιού και κουζίνας.

## Πηγές
* Ευαγγελάτου, Μαρία (2000). *Επεξεργασία επιφανειών*. 2ος Κύκλος (Τεχνικά Επαγγελματικά Εκπαιδευτήρια), Ο.Α.Ε.Δ. – Οργανισμός Εκδόσεων Διδακτικών Βιβλίων, Αθήνα, σελ. 225.
* Τσίποτας, Δημήτρης (2010). *Συντήρηση και αποκατάσταση επίπλου*. Διδακτικές σημειώσεις. ΤΕΙ Λάρισας, Τμήμα Σχεδιασμού και Τεχνολογίας Ξύλου - Επίπλου, Καρδίτσα, σελ. 87.

Κατηγορία:Διακόσμηση
Κατηγορία:Έπιπλα
Ελισάβετ του Βρανδεμβούργου-Κυστρίν

Η **Ελισάβετ** (29 Αυγούστου 1540 - 8 Μαρτίου 1578) από τον Οίκο των Χοεντσόλερν ήταν κόρη του μαργράβου του Βρανδεμβούργου-Κυστρίν και με τον γάμο της έγινε μαργραβίνα του Βρανδεμβούργου-Άνσμπαχ.

## Βιογραφία
Η Ελισάβετ ήταν η πρώτη κόρη του Ιωάννη μαργράβου του Βρανδεμβούργου-Κυστρίν και της Αικατερίνης των Γουέλφων, κόρης του Ερρίκου Ε΄ δούκα του Μπράουνσβαϊγκ-Λύνεμπουργκ-Βόλφενμπυτελ.

Στις 26 Δεκεμβρίου 1558 η Ελισάβετ παντρεύτηκε τον Γεώργιο-Φρειδερίκο μαργράβο του Άνσμπαχ-Κούλμπαχ στο Κυστρίν. Από το 1577 ενήργησε ως κυβερνήτης στο δουκάτο της Πρωσίας εκ μέρους του Αλβέρτου-Φρειδερίκου δούκα της Πρωσίας.

Η Ελισάβετ απεβίωσε κατά τη διάρκεια της παραμονής της στην Αυλή της Βαρσοβίας, όπου ο σύζυγός της επρόκειτο να λάβει τον τίτλο του δούκα από τον Στέφαν Μπατόρυ. Η Ελισάβετ τάφηκε στον καθεδρικό ναό Κένιγκσμπεργκ. Ο σύζυγός της ανέθεσε στον ολλανδό γλύπτη Γουλιέλμο φαν Μπλοχ να δημιουργήσει ένα ταφικό μνημείο για εκείνη. Αυτό ολοκληρώθηκε το 1582 και ανεγέρθηκε ως "μνημείο κυβερνήτη" στον καθεδρικό ναό.

## Οικογένεια
Παντρεύτηκε το 1558 τον Γεώργιο-Φρειδερίκο μαργράβο του Άνσμπαχ-Κούλμπαχ. Δεν απέκτησαν απογόνους.

## Πρόγονοι

## Αναφορές


Κατηγορία:Μαργραβίνες της Γερμανίας
Παγκόσμιο Πρωτάθλημα Στίβου Ενόπλων 1954

Το **Παγκόσμιο Πρωτάθλημα Στίβου Ενόπλων 1954** ήταν η 9η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Gemeentelijk Sportpark Tilburg (πρώην έδρα της Βίλεμ Τβε), στο Τίλμπουρχ μεταξύ 30 και 31 Ιουλίου του 1954.

Στο πρωτάθλημα διεξήχθησαν 18 αγωνίσματα και έλαβαν μέρος αθλητές από 8 χώρες-μέλη του ΣΙΣΜ.

Στον πίνακα των μεταλλίων στην πρώτη θέση κυριάρχησαν οι Ηνωμένες Πολιτείες με 7 χρυσά μετάλλια και 17 συνολικά. Η Τουρκία κέρδισε τη δεύτερη θέση με 3 χρυσά μετάλλια και 4 συνολικά. Την τρίτη θέση κατέκτησε η Ελλάδα με 2 χρυσά μετάλλια και 10 συνολικά. Στην επίσημη βαθμολογία που δημοσιεύθηκε η ομάδα των Ηνωμένων Πολιτειών αναδείχθηκε πρωταθλήτρια με 111 βαθμούς. Τη δεύτερη θέση κατέλαβε η Ελλάδα με 66 βαθμούς και την τρίτη η Γαλλία με 64 βαθμούς.

## Αποτελέσματα
1952 | 1953 | 1954 | 1955 | 1956
thumb|O πρωταθλητής στη δισκοβολία, Τζουζέπε Τόζι.
thumb|O πρωταθλητής στον ακοντισμό, Έιφ Κάμερμπεκ.

## Στατιστικά
### Πίνακας μεταλλίων

### Βαθμολογία
Η επίσημη βαθμολογία που δημοσιεύθηκε ήταν:

## Μετέχουσες χώρες
Στο πρωτάθλημα αγωνίστηκαν αθλητές από 8 χώρες-μέλη του Διεθνούς Συμβουλίου Στρατιωτικού Αθλητισμού (CISM).

## Παραπομπές


1954
Κατηγορία:Διοργανώσεις στίβου στην Ολλανδία
Κατηγορία:Στίβος το 1954
Ρίτα Φάρια

Η **Ρίτα Φάρια Πάουελ** (*Reita Faria Powell)*,  γεννήθηκε στις 23 Αυγούστου 1943  στη Βρετανική Βομβάη (τώρα Μουμπάι) από γονείς καταγόμενους από την Γκόα. Είναι Ινδή ιατρός, πρώην μοντέλο και διαγωνιζόμενη ομορφιάς που κέρδισε τον τίτλο Μις Κόσμος το 1966, καθιστώντας την πρώτη Ασιάτισσα γυναίκα που θα κερδίσει την εκδήλωση. Είναι επίσης η πρώτη νικήτρια του Μις Κόσμος που έχει πιστοποιηθεί ως ιατρός . 

## Καριέρα
Η Φάρια γεννήθηκε στη Γκόα. Αφού κέρδισε το στέμμα της Μις Βομβάη (Miss Bombay Crown) κέρδισε τον διαγωνισμό *Eve's Weekly Miss India* του 1966 (να μην συγχέεται με το Femina Miss India, που κέρδισε η Γιασμίν Ντάτζι).

Κατά τη διάρκεια του διαγωνισμού Μις Κόσμος 1966, κέρδισε τους υπότιτλους «Καλύτερη εμφάνιση με μαγιό (Best in Swimsuit)» και «Καλύτερη εμφάνιση με βραδινό ένδυμα (Best in Eveningwear)» επειδή φορούσε ένα σάρι . Στο αποκορύφωμα της εκδήλωσης κέρδισε τελικά το στέμμα του Μις Κόσμος 1966, νικώντας 51 ανταγωνίστριες αντιπροσώπους από άλλες χώρες. 

Μετά από τη μονοετή θητεία της ως Μις Κόσμος, άρχισε να λαμβάνει διάφορες προτάσεις για συμμετοχή σε ταινίες. Η Φάρια αρνήθηκε προσοδοφόρα συμβόλαια μόντελινγκ και υποκριτικής, και αντ 'αυτού επικεντρώθηκε στις ιατρικές σπουδές. Ήταν φοιτήτρια στο Grant Medical College & Sir JJ Group of Hospitals, όπου ολοκλήρωσε το πτυχίο MBBS. Έπειτα συνέχισε να σπουδάζει στο King's College Hospital του Λονδίνου. Παντρεύτηκε τον μέντορά της Ντέιβιντ Πάουελ, το 1971 και το 1973, το ζευγάρι μετακόμισε στο Δουβλίνο, όπου ξεκίνησε την ιατρική της πρακτική. 

Η Ρίτα ήταν κριτής στα καλλιστεία Femina Miss Ινδία το 1998 και επέστρεψε για να κρίνει τον διαγωνισμό Μις Κόσμος σε μερικές περιπτώσεις. Για παράδειγμα, ήταν κριτής μαζί με τον Ντέμη Ρούσο στον τελικό Μις Κόσμος του 1976 που πραγματοποιήθηκε στο Λονδίνο, όπου η Σίντι Μπρέικσπιαρ στέφθηκε ως Μις Κόσμος.

## Προσωπική ζωή
Ζει τώρα στο Δουβλίνο της Ιρλανδίας, με τον σύζυγό της, τον ενδοκρινολόγο Ντέιβιντ Πάουελ, τον οποίο παντρεύτηκε το 1971.  Έχουν δύο παιδιά (Deirdre και Ann Marie) και πέντε εγγόνια (Patrick, Cormac, David, Maria και Johnny). 

## Παραπομπές


Κατηγορία:Νικήτριες Μις Κόσμος
Κατηγορία:Ινδοί μοντέλα
Μελίτα Σταύρου-Σηφάκη

Η **Μελίτα Σταύρου-Σηφάκη** (18 Ιουνίου 1952) είναι Ελληνίδα γλωσσολόγος με ειδίκευση στην νέα ελληνική γλώσσα. Σπούδασε γλωσσολογία στο ΑΠΘ (1970-1975). Συνέχισε με μεταπτυχιακές σπουδές στις ανατολικές και αφρικανικές σπουδές (1979-1982) στο Πανεπιστήμιο του Λονδίνου, από όπου έλαβε το διδακτορικό της στην γενική γλωσσολογία το 1983 ενώ η διατριβή της είχε ως θέμα την δομή των ουσιαστικών στην νέα ελληνική γλώσσα. Από το 1984 έως το 1989 εργάστηκε ως ερευνητικό προσωπικό στην Φιλοσοφική του Πανεπιστημίου Κρήτης (Ρέθυμνο) και αργότερα εργάστηκε σε διάφορες θέσεις στο Πανεπιστήμιο Θεσσαλονίκης έως το 2005 όταν διορίστηκε καθηγήτρια γλωσσολογίας στο ίδιο ίδρυμα.

Η έρευνά της επικεντρώνεται γύρω από την θεωρητική γλωσσολογία, την σύνταξη, την σχέση μεταξύ σύνταξης και σημασιολογίας, την σχέση μεταξύ μορφολογίας και σύνταξης, την σχέση μεταξύ σύνταξης και μορφοσύνταξης. Όσον αφορά την ελληνική γλώσσα, το ερευνητικό ενδιαφέρον της επικεντρώνεται στην σύνταξη, την φρασεολογία και την αυτόματη μετάφραση.

## Επιλεγμένη εργογραφία

* Artemis Alexiadou, Liliane Haegeman & Melita Stavrou: *Noun Phrase in the Generative Perspective.* Mouton de Gruyter, Berlin 2007. 
* Melita Stavrou, A. Terzi (Hrsg.): *Advances in Greek Generative Syntax: In Honor of Dimitra Theophanopoulou-Kontou.* John Benjamins 2005. – Rezension von Marios Mavrogiorgos, in: Journal of Greek Linguistics 7, 2006, pp. 161–191, online
* Artemis Alexiadou, S. Fischer, Melita Stavrou (Hrsg.): *Language Change from a Generative Perspective*. Potsdam Linguistics Papers, 2002.
* Melita Stavrou, M. Tzevelekou (Hrsg.): *Automatic Translation and the Greek Language.* Kastaniotis, Athen 2000. – (in griechischer Sprache)
* Artemis Alexiadou, Geoffrey Horrocks, Melita Stavrou (Hrsg.): *Studies in Greek Syntax.* Natural Language and Linguistic Theory Series. Kluwer Academic Publishers, Dordrecht 1999

## Παραπομπές


## Πηγές
* Βιογραφικό σημείωμα της Μελίτας Σταύρου-Σηφάκη 
* Βιογραφικό σημείωμα της Μελίτας Σταύρου-Σηφάκη 
* Προσωπική ιστοσελίδα της Μελίτας Σταύρου-Σηφάκη

Κατηγορία:Έλληνες γλωσσολόγοι
Μαυρίκιος της Σαξονίας

Με το όνομα **Μαυρίκιος της Σαξονίας** αναφέρονται τα εξής πρόσωπα:

* Μαυρίκιος, εκλέκτορας της Σαξονίας (1521-1553).
* Μαυρίκιος της Σαξονίας, στρατάρχης (1696-1750).
Χρήστος Βασιλόπουλος

Ο **Χρήστος Βασιλόπουλος** (Αθήνα, 16 Απριλίου 1978) είναι Έλληνας ηθοποιός.

## Προσωπική ζωή
Το 2011, παντρεύτηκε την Αντωνία Βεντούρα στην Κεφαλονιά αλλά χώρισαν ύστερα από μόλις ένα χρόνο. Στις 12 Ιουνίου 2020, η σύντροφος του, Σάρα Κόνερ, γέννησε το πρώτο τους παιδί, έναν γιο που ονομάστηκε Απόλλων.

## Βιογραφία
Ο Χρήστος Βασιλόπουλος γεννήθηκε και μεγάλωσε στη Χώρα Μεσσηνίας. Έκανε τα πρώτα του βήματα στην υποκριτική στην Ελλάδα.

Το 2009 πήρε την απόφαση να φύγει από την Ελλάδα και την επιτυχημένη του πορεία που είχε ήδη προκειμένου να κάνει μία νέα αρχή στην καριέρα του στο Λος Άντζελες. Αρχικά εκεί δούλεψε ως σερβιτόρος σε μπαρ.

Η πορεία του στην Αμερική περιλαμβάνει επτά ταινίες, διεθνείς διαφημιστικές καμπάνιες για την Infiniti και την Under Αrmour και έναν γκεστ ρόλο στην τηλεοπτική σειρά «The Closer». Ακόμα, έπαιξε σε επτά επεισόδια της τηλεοπτικής σειράς του Allan Ball, Banshee και έξι επεισόδια της τηλεοπτικής σειράς «The Last Ship» καθώς και σε έναν γκεστ ρόλο στη σειρά «Blindspot».

Στην ιδιωτική τηλεόραση έχει εμφανιστεί στις σειρές Χάρτινο καράβι, Απαγορευμένη Αγάπη, Έρωτας, Δεληγιάννειον Παρθεναγωγείον, Αληθινοί έρωτες, Οι ιστορίες του αστυνόμου Μπέκα, Λόλα, Ματωμένα χώματα, The Closer, Banshee, Blindspot, Days of our lives, The Last Ship, Nomads Μαδαγασκάρη, Whiskey Cavalier, Warrior, The Old Man, Όμηρος, Pleasure or Pain, Caged on more, Ζωή και Η γη της ελιάς.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Άννα του Νάσσαου

Η **Άννα** (5 Νοεμβρίου 1563 - 13 Ιουνίου 1588) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε κόμισσα του Νάσσαου-Ντίλενμπουργκ.

## Βιογραφία
Ήταν η δεύτερη κόρη (1η από τον 2ο γάμο) του Γουλιέλμου του *Σιωπηλού* πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 2ης συζύγου του Άννας των Βέττιν, κόρης του Μαυρίκιου εκλέκτορα της Σαξονίας.

Η Άννα και ο σύζυγός της Γουλιέλμος-Λουδοβίκος παντρεύτηκαν αμέσως μετά τα 24α γενέθλιά της, στις 25 Νοεμβρίου 1587. Ωστόσο ο γάμος ήταν σύντομος, καθώς η Άννα απεβίωσε μόλις έξι μήνες μετά. Έτσι δεν είχαν παιδιά και ο Γουλιέλμος-Λουδοβίκος δεν ξανανυμφεύτηκε. Αυτός έγινε κόμης του Νάσσαου-Ντίλενμπουργκ.

Η μητέρα της Άννας, η Άννα της Σαξονίας (1544-1577) δεν είχε ποτέ έναν ευτυχισμένο γάμο με τον Γουλιέλμο τον Σιωπηλό. Η Άννα της Σαξονίας (1544-1577) ήταν ασταθούς συμπεριφοράς και βίαιη. Δεν ήταν δημοφιλής με τα μέλη της οικογένειάς της και τους πολίτες της.

Η Άννα της Σαξονίας (1544-1577) συναντούσε τον δικηγόρο της, με τον οποίο είχε μία παράνομη κόρη, τη Χριστίνα. Μετά από αυτό το περιστατικό, η Άννα και τα αδέλφια της δεν είδαν ξανά τη μητέρα τους. Η Άννα της Σαξονίας (1544-1577) στάλθηκε στο κάστρο του Μπάιλσταϊν με τη Χριστίνα, εδώ η συμπεριφορά της γινόταν χειρότερη, μέχρι που οι υπηρέτες διατάχτηκαν να κρατήσουν όλα τα μαχαίρια μακριά της, για να μην επιτεθεί σε κάποιον. Η Άννα της Σαξονίας (1544-1577) άρχισε να υποφέρει από ψευδαισθήσεις και βίαιες εκρήξεις· η Χριστίνα απομακρύνθηκε από τη φροντίδα της και στάλθηκε για να μεγαλώσει με την Άννα και τα αδέλφια της. Ο Γουλιέλμος ακύρωσε τον γάμο τους και νυμφεύτηκε 3η και 4η φορά. Η Άννα της Σαξονίας (1544-1577) έζησε τις υπόλοιπες μέρες της στη Δρέσδη, μέχρι το τέλος της σε ηλικία 32 ετών το 1577.

Ο πατέρας της άννας του Νάσσαου νυμφεύτηκε τότε την Καρλόττα του Μονπανσιέ, με την οποία απέκτησε έξι κόρες. Μετά το τέλος της το 1582, ο Γουλιέλμος νυμφεύτηκε τη Λουίζ ντε Κολινί, που έκανε τον Φρειδερίκο-Ερρίκο πρίγκιπα της Οράγγης.

Μεταξύ των αδελφών της Άννας ήταν ο Mαυρίκιος πρίγκιπας της Οράγγης και η Αιμιλία του Νάσσαου.

## Οικογένεια
Παντρεύτηκε το 1587 τον Γουλιέλμο-Λουδοβίκο κόμη του Νάσσαου-Ντίλενμπουργκ. Δεν απέκτησαν απογόνους.

## Πρόγονοι

Κατηγορία:Οίκος της Οράγγης-Νάσσαου
Κατηγορία:Κόμισσες του Νάσσαου
Μαρία του Νάσσαου, κόμισσα του Χόενλοε-Νόιενσταϊν

Η **Μαρία** (7 Φεβρουαρίου 1556, Μπρέντα - 10 Οκτωβρίου 1616, Μπούρεν ) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε κόμισσα του Χόενλοε-Νόιενσταϊν.

## Βιογραφία
Ήταν κόρη του Γουλιέλμου Α΄ του *Σιωπηλού*, πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας από την πρώτη του σύζυγο Άννα του Έχμοντ & Μπούρεν. Έλαβε το όνομα της πρώτης κόρης του Γουλιέλμου, της Μαρίας (1553-1555), η οποία είχε αποβιώσει 2 ετών. Η Άννα του Έχμοντ & Μπούρεν δεν απέκτησε άλλη κόρη.

## Βιογραφία
Στην αρχή του Ογδονταετούς Πολέμου ο μεγαλύτερος αδελφός της Φίλιππος-Γουλιέλμος μετακόμισε στην Ισπανία, όπου μεγάλωσε ως Καθολικός. Η Μαρία υπερασπίστηκε σθεναρά τους ισχυρισμούς του αδελφού της για τον τίτλο του *πρίγκιπα της Οράγγης* και τη βαρονία και την πόλη της Μπρέντα ενάντια στις αξιώσεις του ετεροθαλούς, νεότερου αδελφού τους Mαυρίκιου (ο μόνος γιος από τον 2ο γάμο του Γουλιέλμου Α΄).

Ήταν επιθυμία της να παντρευτεί τον Φίλιππο κόμη του Χόενλοε, τον οποίο γνώριζε από την ηλικία των 11 ετών. Αυτό το σχέδιο συνάντησε στην αρχή αντίσταση από τον πατέρα της (έδωσε την άδειά του το 1582) και στη συνέχεια αντιστάθηκε ο αδελφός της Μαυρίκιος. Η Μαρία επρόκειτο να παντρευτεί τον (καθολικό) γιο του δούκα του Άερσοτ, για να βοηθήσει τον Μαυρίκιο να αποκτήσει σημαντικό σύμμαχο ενάντια στις ισπανικές δυνάμεις, αλλά αυτή αρνήθηκε να τον παντρευτεί, καθώς είχε γίνει Καλβινίστρια. Επίσης η Μαρία διεκδίκησε την κηδεμονία των περιουσιών του Φιλίππου-Γουλιέλμου, ενόσω αυτός ήταν όμηρος στην Ισπανία, επειδή ήταν αμφιθαλής αδελφή του ενώ ο Μαυρίκιος ήταν ο μικρότερος ετεροθαλής αδελφός του· έτσι ξεκίνησε μία δίκη.

Στις 2 Φεβρουαρίου 1595, σε ηλικία 39 ετών, η Μαρία παντρεύτηκε επιτέλους τον Φίλιππο του Χόενλοε στο Μπούρεν, στην Ολλανδική Μεταρρυθμισμένη Εκκλησία. Το ζευγάρι παρέμεινε άτεκνο και ο Φίλιππος απεβίωσε το 1606. Ο αδελφός της Φίλιππος-Γουλιέλμος απελευθερώθηκε το 1595 και επέστρεψε στη Μπρέντα το 1610. Το 1612, η Μαρία ίδρυσε ένα μεγάλο ορφανοτροφείο στο Μπούρεν.

Απεβίωσε το 1616 στο Μπούρεν. Τάφηκε στην εκεί εκκλησία του Αγίου Λάμπερτ, η οποία είχε γίνει τότε μία Προτεσταντική Μεταρρυθμισμένη Καλβινιστική εκκλησία.

## Οικογένεια
Παντρεύτηκε το 1595 τον Φίλιππο κόμη του Χόενλοε-Νόιενσταϊν. Δεν απέκτησαν απογόνους.

## Πρόγονοι

## Εξωτερικοί σύνδεσμοι
* Πορτρέτο (στα ολλανδικά): Μαρία του Νασάου

## Αναφορές


Κατηγορία:Κόμισσες του Νάσσαου
Κατηγορία:Οίκος της Οράγγης-Νάσσαου
Καρλόττα Φλαντρίνα του Νάσσαου

Η **Καρλόττα-Φλαντρίνα**, ολλανδ.: Charlotte Flandrina van Nassau van Orange (Αμβέρσα, 18 Αυγούστου 1579 &#x2013; Σαιν Κρουά, κοντά στο Πουατιέ, 16 Απριλίου 1640) από τον Οίκο του Νάσσαου ήταν κόρη του πρίγκιπα της Οράγγης, που έγινε μοναχή.

## Βιογραφία
Ήταν η έβδομη κόρη (4η από τον 3ο γάμο) του Γουλιέλμου Α΄ του *Σιωπηλού*, πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 3ης συζύγου του Καρλόττας των Βουρβόνων, κόρης του Λουδοβίκου δούκα του Μονπανσιέ.

## Βιογραφία
Μετά το τέλος της μητέρας της το 1582, ο Γάλλος πάππος της Λουδοβίκος ζήτησε από την Καρλόττα-Φλανδρίνα να μείνει μαζί του. Έγινε Ρωμαιοκαθολική και μπήκε σε μοναστήρι το 1593.

## Πρόγονοι

## Βιβλιογραφικές αναφορές
Charlotte Flandrina: βιογραφία στο Worldroots

## Αναφορές


Κατηγορία:Οίκος της Οράγγης-Νάσσαου
Κατηγορία:Κόμισσες του Νάσσαου
Ελισάβετ του Νάσσαου

Η **Ελισάβετ**, ολλανδ.: Elisabeth Flandrika van Nassau van Orange (Μίντελμπουργκ, 26 Απριλίου 1577 - Σεντάν, 3 Σεπτεμβρίου 1642) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε δούκισσα του Μπουγιόν.

## Βιογραφία
Ήταν η τρίτη κόρη (2η από τον 3ο γάμο) του Γουλιέλμου Α΄ του *Σιωπηλού*, πρίγκιπα της Οράγγης και κυβερνήτη της Ολλανδίας, Ζηλανδίας, Ουτρέχτης, Φρισίας και της 3ης συζύγου του Καρλόττας των Βουρβόνων, κόρης του Λουδοβίκου δούκα του Μονπανσιέ.

Μετά τη δολοφονία του πατέρα της το 1584, υπήρχε έλλειψη χρημάτων για την Ελισάβετ, τα αδέλφια της και τη μητριά της Λουίζα ντε Κολινύ. Το 1594 η Λουίζα πήρε την Ελισάβετ μαζί της στη Γαλλία, όπου συναντήθηκαν με αρκετούς προτεστάντες ευγενείς. Ένας από αυτούς, ο Ερρίκος των Λα Τουρ ντ'Ωβέρν δούκας του Μπουγιόν και πρίγκιπας του Σεντάν, της έστειλε μία πρόταση γάμου, που η Ελισάβετ αποδέχθηκε. Το ζευγάρι απέκτησε εννέα παιδιά.

Ο Ερρίκος προσπάθησε να διατηρήσει το δουκάτο του Σεντάν στον Προτεσταντισμό, αλλά έπρεπε να αντιμετωπίσει την εχθρότητα, που προερχόταν από τους καθολικούς Γάλλους γείτονές του.

Κατά τη διάρκεια των απουσιών του η Ελισάβετ ενεργούσε ως επίτροπος και μετά το τέλος του το 1623 αυτή έγινε επίτροπος για τον γιο τους Φρειδερίκο-Μαυρίκιο του Λα Μαρκ. Διατήρησε στενή επαφή με τη μητριά της και τις πέντε αδελφές της, δύο από τις οποίες ενήργησαν επίσης ως επίτροποι σε κάποια στιγμή.

## Οικογένεια
Παντρεύτηκε το 1595 τον Ερρίκο ντε Λα Τουρ ντ'Ωβέρν δούκα του Μπουγιόν, και είχε τέκνα:

* Μαρία (1601 - 24 Μαΐου 1665), παντρεύτηκε τον Ερρίκο ντε Λα Τρμουάλ δούκα του Tουάρ, πρίγκιπα του Ταλμόντ.
* Ιουλιανή-Αικατερίνη (8 Οκτωβρίου 1604 - 6 Οκτωβρίου 1637), παντρεύτηκε τον Φρανσουά ντε Λα Ροσφουκώ, κόμη του Ρουσύ, βαρόνο του Πιερπόν.
* Φρειδερίκος-Μαυρίκιος (22 Οκτωβρίου 1605 - 9 Αυγούστου 1652), δούκας του Μπουγιόν.
* Ελισάβετ (1606 - 1 Δεκεμβρίου 1685), παντρεύτηκε τον Γκυ Αλντόνς ντε Ντυφόρ.
* Ερριέττα-Αικατερίνη (1609 - 1677), παντρεύτηκε τον Αμωρύ Γκουγιόν, μαρκήσιο του Λα Μουσαί, κόμη του Καντέν.
* Ερρίκος (11 Σεπτεμβρίου 1611 - 27 Ιουλίου 1675), υποκόμης του Τουρέν.
* Λουίζα (Αύγουστος 1596 - Νοέμβριος 1607) απεβ. 11 ετών, ένας γιος (Απρίλιος 1603) απεβ. νήπιο.

## Πρόγονοι

## Καταγωγή

## Παραπομπές


## Βιβλιογραφικές αναφορές
* Το "Elisabeth van Nassau, Hertogin van Bouillon" είχε πρόσβαση τελευταία φορά την 1η Απριλίου 2007

Κατηγορία:Οίκος της Οράγγης-Νάσσαου
Κατηγορία:Κόμισσες του Νάσσαου
Καρλόττα Βραβαντίνα του Νάσσαου

Η **Καρλόττα-Βραβαντίνα**, ολλανδ.: Charlotte Brabantina van Nassau van Orange (Αμβέρσα, 17 Σεπτεμβρίου 1580 - Σατώ-Ρενάρ, Αύγουστος 1631) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε δούκισσα του Τουάρ.

## Βιογραφία
Ήταν η όγδοη κόρη (5η από τον 3ο γάμο) του Γουλιέλμου Α΄ του *Σιωπηλού*, πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 3ης συζύγου του Καρλόττας των Βουρβόνων, κόρης του Λουδοβίκου δούκα του Μονπανσιέ.

## Οικογένεια
Παντρεύτηκε το 1598 τον Κλωντ ντε Λα Τρεμουάλ δούκα του Τουάρ και είχε τέκνα: 
* Ερρίκος 1598-1674, δούκας του Τουάρ, του Λα Τρεμουάλ και πρίγκιπας του Ταλμόντ και του Τάραντα.
** Μαρία-Καρλόττα 1632-1682, παντρεύτηκε τον Βερνάρδο Β΄ των Βέττιν δούκα της Σαξονίας-Ιένας.
* Καρλόττα 1599-1664, παντρεύτηκε τον Ιάκωβο Στάνλεϋ 7ο κόμη του Ντέρμπυ.
* Φρειδερίκος 1602-1642, κόμης του Λαβάλ.
* Ελισάβετ 1601-1604, απεβ. 3 ετών.

## Πρόγονοι

## Παραπομπές


## Βιβλιογραφικές αναφορές
* 
* Charlotte Brabantina: βιογραφία στο Worldroots

Κατηγορία:Πριγκίπισσες του Τάραντα
Κατηγορία:Κόμισσες του Νάσσαου
Κατηγορία:Οίκος της Οράγγης-Νάσσαου